Številka: 35409-247/2018/25

Datum: 5.8.2020

Ministrstvo za okolje in prostor izdaja na podlagi 38. a člena Zakona o državni upravi (Uradni list RS, št. 113/05-ZDU-1-UPB4, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16), 46. člena Zakona o varstvu okolja (Uradni list RS, št. 39/2006 – ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE), 51. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12 – ZUPUDPP-A, 109/12, 76/14-odl. US in 14/15-ZUUJFO) v povezavi z drugim odstavkom 273. člena Zakona o urejanju prostora (ZUreP-2) (Uradni list RS, št. 61/17) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06 – ZUS-1, 126/07, 65/08, 8/10 in 82/13) v upravni zadevi odločitve o sprejemljivosti vplivov izvedbe plana na okolje za plan Občinski prostorski načrt Občine Gornji Petrovci, pripravljavcu plana, Občini Gornji Petrovci, Gornji Petrovci 31/d, 9203 Petrovci, ki ga zastopa podjetje ZEU družba za načrtovanje in inženiring d.o.o., Ulica Staneta Rozmana 5, 9000 Murska Sobota, naslednjo

O D L O Č B O

1. Vplivi izvedbe plana na okolje, ugotovljeni v postopku celovite presoje vplivov na okolje in presoje sprejemljivosti na varovana območja narave, za Občinski prostorski načrt Občine Gornji Petrovci (ZEU družba za načrtovanje in inženiring d.o.o., št. projekta OPN-16/07, april 2020) so sprejemljivi ob upoštevanju omilitvenih ukrepov in monitoringa iz okoljskega poročila in dodatka za presojo sprejemljivosti. Občina z rezultati monitoringa seznani ministrstvo v petih letih po sprejemu plana.
2. V tem postopku ni bilo stroškov.

O b r a z l o ž i t e v

I. Vloga

Pripravljavec plana, Občina Gornji Petrovci, Gornji Petrovci 31/d, 9203 Petrovci, ki ga zastopa podjetje ZEU družba za načrtovanje in inženiring d.o.o., Ulica Staneta Rozmana 5, 9000 Murska Sobota, je z vlogo št. 8260 z dne 14.7.2020, prejeto 15.7.2020, Ministrstvo za okolje in prostor (v nadaljnjem besedilu ministrstvo) pozval za izdajo odločitve o sprejemljivosti vplivov izvedbe Občinskega prostorskega načrta Občine Gornji Petrovci na okolje.

Vlogi je bilo priloženo naslednje gradivo:

* predlog Občinskega prostorskega načrta Občine Gornji Petrovci (izdelal: ZEU družba za načrtovanje in inženiring d.o.o., št. projekta OPN 16/07, april 2020);
* Okoljsko poročilo za Občinski prostorski načrt za Občino Gornji Petrovci (izdelal: MEAR storitve d.o.o., št. projekta OP 009.004, februar 2011, dopolnjeno po reviziji MOP – avgust 2011, dopolnjeno po reviziji MOP II – december 2011, dopolnjeno po reviziji III – september 2012, dopolnjeno po reviziji MOP IV – november 2012);
* Okoljsko poročilo za Občinski prostorski načrt za Občino Gornji Petrovci – dodatek za varovana območja (izdelal: MEAR storitve d.o.o., št. projekta OP 009.004-A, november 2010, dopolnjeno po reviziji MOP I – december 2011, dopolnjeno po reviziji MOP III – september 2012, dopolnjeno po reviziji MOP IV – november 2012);
* Okoljsko poročilo za Občinski prostorski načrt za Občino Gornji Petrovci – dopolnitve po izvedeni javni razgrnitvi (izdelal: ZEU družba za načrtovanje in inženiring d.o.o., št. projekta OP-5/2015, avgust 2016, dopolnitve december 2016, februar 2017, april 2018 in april 2020);
* Mnenja ministrstev in organizacij, ki sodelujejo tudi v postopku celovite presoje vplivov na okolje, in sicer: mnenje Ministrstva za zdravje, mnenje Ministrstva za kulturo, Ministrstva za kmetijstvo, gozdarstvo in prehrano, mnenje s področja kmetijstva ter mnenje s področja gozdarstva in lovstva, mnenje Zavoda za gozdove Slovenije, mnenje Direkcije RS za vode in mnenje Zavoda RS za varstvo narave.

Gradivo je bilo objavljeno tudi na spletnem naslovu:

https://dokumenti-pis.mop.gov.si/interno/obcinski\_akti/3\_predlog/gornji\_petrovci/OPN/.

II. Dosedanji postopek

Ministrstvo je z odločbo št. 35409-60/2009-JL z dne 19.3.2009 odločilo, da je za Občinski prostorski načrt Občine Gornji Petrovci, treba izvesti celovito presojo vplivov na okolje. Sestavni del postopka je bila tudi presoja sprejemljivosti vplivov izvedbe plana na varovana območja narave.

Za Občinski prostorski načrt Občine Gornji Petrovci je bilo izdelano Okoljsko poročilo z dodatkom za presojo sprejemljivosti na varovana območja (MEAR storitve d.o.o., št. projekta OP 009.004, februar 2011, dopolnjeno po reviziji MOP-avgust 2011, dopolnjeno po reviziji MOP II-december 2011, dopolnjeno po reviziji MOP III-september 2012, dopolnjeno po reviziji MOP IV-november 2012), za katera je ministrstvo izdalo mnenje o ustreznosti št. 35409-60/2009/28 z dne 3.1.2013. Zaradi dopolnitev dopolnjenega osnutka občinskega prostorskega načrta in predloga ter dopolnjenega predloga občinskega prostorskega načrta je bilo izdelano še dopolnjeno Okoljsko poročilo za Občinski prostorski načrt za Občino Gornji Petrovci – dopolnitve po izvedeni javni razgrnitvi (ZEU družba za načrtovanje in inženiring d.o.o., št. projekta OP-5/2015, avgust 2016, dopolnitve december 2016, februar 2017, april 2018 in april 2020).

V postopku priprave Občinskega prostorskega načrta Občine Gornji Petrovci so bile, v prostorih Občine Gornji Petrovci, organizirane tri javne razgrnitve gradiva – Občinskega prostorskega načrta Občine Gornji Petrovci in Okoljskega poročila za Občinski prostorski načrt Občine Gornji Petrovci. Prva javna razgrnitev je potekala med 25.5.2011 in 25.6.2011, javna razprava pa je bila opravljena 1.6.2011. Druga javna razgrnitev dopolnjenega osnutka občinskega prostorskega načrta je potekala med 14.2.2013 in 18.3.2013, javna razprava je bila izvedena 5.3.2013. Tretja javna razgrnitev, razgrnitev predloga Občinskega prostorskega načrta Občine Gornji Petrovci in Okoljskega poročila za Občinski prostorski načrt Občine Gornji Petrovci je potekala od 8.6.2020 do 10.7.2020, v prostorih Občine Gornji Petrovci. Razgrnjeno gradivo je bilo v času javne razgrnitve objavljeno na spletni strani občine, na naslovu:

https://www.mojaobcina.si/gornji-petrovci/razpisi/javna-naznanila/javno-naznanilo-o-javni-razgrnitvi-obcinskega-prostorskega-nacrta-obcine-gornji-petrovci-in-okoljskega-porocila-k-obcinskemu-prostorskemu-nacrtu-obcine-gornji-petrovci.html.

V okviru javne razgrnitve gradiva je bila v prostorih Kulturnega doma Občine Gornji Petrovci, dne 20.6.2018, izvedena tudi javna obravnava.

III. Sprejemljivost vplivov izvedbe plana

Po 46. členu Zakona o varstvu okolja (Uradni list RS, št. 39/2006-ZVO-1-UPB, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 51. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C in 57/12; v nadaljnjem besedilu ZPNačrt) občina pripravi predlog občinskega prostorskega načrta na podlagi stališč do pripomb in predlogov javnosti, podanih v okviru javne razgrnitve ter ga pošlje ministrstvu, pristojnemu za urejanje prostora, da gradivo pregleda in objavi na svetovnem spletu. Po objavi gradiva, občina pozove nosilce urejanja prostora, da v 30 dneh podajo mnenje k predlogu občinskega prostorskega načrta. Če je za občinski prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz tretjega odstavka 51. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega prostorskega načrta skladno z zakonom, ki ureja varstvo okolja.

Zakon o urejanju prostora (ZUreP-2) v drugem odstavku 273. člena določa, da se občinski prostorski načrti, začeti pred začetkom uporabe tega zakona, končajo po ZPNačrt.

Z vlogo št. 82600 z dne 14.7.2020, prejeto 15.7.2020, je pooblaščenec pripravljavca plana zaprosil ministrstvo za odločitev o sprejemljivosti vplivov izvedbe predloga Občinskega prostorskega načrta Občine Gornji Petrovci na okolje.

Pooblaščenec pripravljavca plana je v postopku ugotavljanja sprejemljivosti vplivov izvedbe plana na okolje na ministrstvo posredoval mnenja ministrstev in organizacij, ki sodelujejo v postopku celovite presoje vplivov na okolje, in sicer: mnenje Zavoda RS za varstvo narave št. 4-III-189/32-O-09/JS z dne 24.6.2020, mnenje Zavoda za gozdove Slovenije št. 3407-28/2020 z dne 3.6.2020, mnenje Ministrstva za kulturo, Direktorata za kulturno dediščino št. 3501-67/2012-MIZKŠ/14 z dne 16.6.2020, mnenje Ministrstva za kmetijstvo, gozdarstvo in prehrano, Direktorata za kmetijstvo št. 350-132/2007/25 z dne 17.6.2020, mnenje Ministrstva za kmetijstvo, gozdarstvo in prehrano, Direktorata za gozdarstvo in lovstvo št. 3401-65/2007/13 z dne 12.6.2020, mnenje Ministrstva za zdravje, Direktorata za javno zdravje št. 354-96/2020/8 z dne 7.7.2020, ki je posredovalo strokovno mnenje Nacionalnega laboratorija za zdravje, okolje in hrano št. 212b-09/1649-20/NP-1178603-12 z dne 29.6.2020 ter mnenje Direkcije RS za vode št. 35012-32/2020-3 z dne 3.7.2020. Navedena ministrstva in organizacije so se v mnenjih pozitivno opredelili do sprejemljivosti vplivov izvedbe Občinskega prostorskega načrta Občine Gornji Petrovci na okolje s stališča svojih pristojnosti.

IV. Omilitveni ukrepi in monitoring/spremljanje stanja okolja

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Ministrstvo ugotavlja, da so omilitveni ukrepi vključeni v predlog Občinskega prostorskega načrta Občine Gornji Petrovci v členih št. 108 in 109. Spremljanje stanja okolja je določeno v 110. členu. Pripravljavec plana mora z rezultati monitoringa seznaniti ministrstvo v petih letih po sprejemu plana.

V. Sprejemljivost vplivov izvedbe plana

Po pregledu vseh posredovanih gradiv in na podlagi pozitivnih mnenj ministrstev in organizacij, ki sodelujejo v postopku celovite presoje vplivov na okolje, ministrstvo meni, da so vplivi izvedbe Občinskega prostorskega načrta Gornji Petrovci sprejemljivi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.

|  |  |  |
| --- | --- | --- |
| Postopek vodila:  Mag. Alenka Cof  Višja svetovalka |  |  |
|  |  | Mag. Andrej Vizjak  MINISTER |

Vročiti:

* ZEU – družba za načrtovanje in inženiring d.o.o., Staneta Rozmana 5, 9000 Murska Sobota

V vednost (elektronsko):

* Občina Gornji Petrovci, [obcina.gpetrovci@siol.net](mailto:obcina.gpetrovci@siol.net)
* Direkcija RS za vode, [gp.drsv@gov.si](mailto:gp.drsv@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo, [gp.mkgp@gov.si](mailto:gp.mkgp@gov.si)
* Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)
* Ministrstvo za okolje in prostor, Direktorat za prostor, graditev in stanovanja, [gp.mop@gov.si](mailto:gp.mop@gov.si)
* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)
* Zavod RS za varstvo narave, OE Maribor, [zrsvn.oemb@zrsvn.si](mailto:zrsvn.oemb@zrsvn.si)
* Zavod za gozdove Slovenije, [zgs.tajnistvo@zgs.si](mailto:zgs.tajnistvo@zgs.si)